**Møte 35 i BULL - Referat**

Tid: Tirsdag 18. oktober 2016 kl.13.30-16.15

Sted: Lindeberg Senter

Tilstede: Kjell Spigseth (møteleder), Sven Erik Svendsen, Magnus Boysen, Jon Guttu, Lene Schmidt, Inge Willumsen, Gustav Nielsen, Johan-Ditlef Martens, Susan Brockett, Arvid Strand, Solveig Aaen (ref)

Forfall: Peter Butenschøn, Hans Kristian Lingsom, Terje Kleven, Rolf Jensen, Richard Muskaug, Christian Joys, Ketil Moe, Bente Florelius, Ragnhild Haug. Bernt Bull, Jan Usterud Hansen, Jostein Mundal

|  |  |  |
| --- | --- | --- |
|  | *Sak* | *Oppfølging/ Ansvar* |
| **1** | **Referat BULL møte 34 den 20. september 2016**Velkommen til Lene Schmidt. Referatet ble godkjent. Jons ansvar i forhold til pkt. 3 ble avklart. Årsavgift 2016 kr.300 betales til konto 6017.05.10383 (Ikke nye medlemmer). | IngeDe som ikke har betalt kontingent 2016 |
| **2** | **Brev og notat til Byrådet om byutvikling i Oslo**Hensikten er å bruke notatet som utgangspunkt for å få et møte med Byrådet. OPS-gruppa som hadde skrevet utkast til notat, var dårlig representert. Det ble gitt kommentarer og notatet omarbeides noe. Det er viktig å avklare sentral organisering, rekkefølgen og hva som må være på plass før områdeplanleggingen begynner, sikre finansiering av infrastruktur og felles interesser for å få utbyggerne engasjert, referere til erfaring fra Ensjøbyen. Notatet bør være løsningsorientert på grunnlag av presise problemstillinger.Styret og OPS-gruppa holder et særskilt møte for å ferdigstille notatet.  | OPS-gruppaJon, Inge, KjellHans Kristian  |
| **3** | **BULLs arbeid fram mot Stortingsvalget 2017** Styrets notat, datert 12.okt. 2016, var utgangspunkt for drøftingene. BULL bør være offensive fram mot stortingsvalget, reise debatt og gi politikere solide faglige innspill. Det var enighet om å tematisere problemstillinger i tre faggrupper som arbeider selvstendig og gir innspill til vårt neste møte 13. desember. Styrets opplegg fikk bred tilslutning./Se utdrag notat med de første arbeidsoppgaver nedenfor.I vedlagte matrise er gruppeinndeling og foreløpige deltakere presisert. De som ikke har andre oppgaver eller er nevnt i matrisen, må melde seg på til kontaktperson merket (K). I BULL er ingen passive medlemmer! Formen i notater og artikler bør ikke være pekefinger, men invitere til at partiene må trekke egne konklusjoner på viktige samfunnsspørsmål. Hvert fagtema bør drøftes på flere nivåer, lokalt og regionalt. Illustrasjoner og bilder er viktig for alle temaene, spesielt for gode og dårlige eksempler. De som har kontakter mot mediene, inkl. NRK, bør aktivisere disse, men utspill må samordnes via gruppekontaktene og styret.  | **Alle!** **Se oppgaver nedenfor og vedlegg med faggrupper****Susan (K) for 1****Arvid (K) for 2****Magnus (K) for 3****Alle** |
| **4** | **BULL-publikasjon om ”Lange linjer i Oslos byutvikling”**Arbeidsgruppen (Terje, Sven Erik og Gustav) er i gang med å oppsummere Oslo-seminaret som bok, tilsvarende Drammensboka. Arbeidet er organisert slik at de skriver to kapitler hver, hvert kapitel skal være som en lang fagartikkel, (bibliografi underveis). Utkastet skal være ferdig til påske. Noen må skrive Oslos byplanhistorie (Rolf?) Programmet og foredragene fra seminarene er lagt ut på våre nettsider. | GustavTerjeSven Erik RolfAlle |
| **5** | **Bullby.net**Gustav demonstrerte hvordan våre nettsider ser ut nå og kan brukes. Det er for eksempel mulig å abonnere på innleggene (knapp nederst til høyre). Alle innlegg ligger under ”Debatt”. Egne innlegg skrives direkte i skjemaet for dette, eller det kan innsettes tekst kopiert fra bl.a. Word. Også illustrasjoner kan settes inn. Lenker til artikler etc. på andre nettsteder kan også benyttes. *Se veiledningen på nettsiden (under «Debatt»).* Hele dokumenter (helst i pdf) må sendes Gustav separat for å lastes opp i mediabiblioteket. Det er også mulig å scanne inn gamle rapporter eller artikler og sende de inn for publisering på bullby.net.Vi bør ha en strategi for markedsføring for å få sentrale personer til å abonnere, for eksempel en annonse i PLAN. Styret ser nærmere på dette.Tilskuddet fra KMD er begrunnet bl.a. med at vi skal ha en aktuell nettside. Det betyr at alle må engasjere seg i arbeidet med å bruke, kommentere og fylle disse sidene. Nytt heading-foto ble etterlys; det utloves en vinflaske til den som sender inn beste bilde før neste møte! For øvrig minnes det om at Ragnhild har laget en facebook-side som flest mulig bør sjekke ut og benytte. | AlleGustavStyretAlleRagnhild |
| **6** | **Eventuelt**Det ble minnet om behovet for å undersøke kvaliteten på tilbudt planlegger-utdanning. Rolf er utfordret til å lage et notat. Susan vil gjerne bidra.Susan luftet mulighetene for en studietur til Seattle, incl. Vancouver, hvis det er interesse for det. Tenk over det og meld ifra til Susan, evt. på neste møte. | RolfSusanAlle |

**BULL 36**, **tirsdag 13. des. kl.13.30-1630, Lindeberg senter. Hovedsak: Notater fra gruppene.**

**BULL 37, tirsdag 27. januar kl. 1330-1630, Lindeberg senter**

**BULL 38 samt Årsmøte, tirsdag 7. mars kl. 1330-1630, Lindeberg senter**

*Tillegg til referat sak 3: Utdrag av styrets notat av 12. oktober til BULL-møte 35*

**Forslag til prioriterte fagtema:**

* Tema 1. Levende bysentrum og lokalsentre framfor kjøpesentre ved hovedveiene
* Tema 2. ATP - Regional samordning av byvekst og lokalisering framfor statlig sektorstyring og kommunalt planmonopol
* Tema 3. Bolig- og områdeutvikling ut fra folks behov framfor eiendomsutviklernes særinteresser

**Utkast til opplegg og arbeidsgang fram til Stortingsvalget 2017**

1. BULL 35 avklarer hvilke tema vi skal prioritere og deltakere på de ulike fagtema (faggrupper).
2. Faggruppene skriver et kort notat på hver sitt tema, myntet på de politiske partiene og pressen; Hvilke svakheter preger dagens byutvikling med eksempler på gode og dårlige lokale løsninger, faglige og politiske utfordringer som partiene må ta stilling til, samt hvilke virkemidler og tiltak som må til for å styre en ønsket og bærekraftig byutvikling. (Vi forutsetter at gruppene har samråd underveis, slik at de tre notatene tilsammen utgjør en samordnet helhet. Vi bør unngå at de hver for seg kan gi uttrykk for en sektortenkning og kan inneholde motstridende argumenter).
3. Faggruppene skriver artikler i pressen under denne prosessen, gjerne uten BULL-behandling.
4. Faggruppenes notater (pkt. 2) behandles på BULL-møte 36 den 13. desember.
5. BULL sender tema-notatene samlet til de politiske partiene og pressen tidlig i januar, som innspill til valgdebattene i 2017. Samtidig blir partiene informert om at de vil bli invitert til temamessige valgmøter mai-juni 2017, BULL gjerne i samarbeid med pressen eller NRK.
6. Et eventuelt seminar i Bergen våren 2017 kan bidra til større oppmerksomhet om arbeidet.
7. Valgmøtene kan holdes på Eldorado, der vi kan disponere auditorium gratis med plass til 85 personer. (Eldorado har to atrium-scener med 55 og 85 seter).
8. Hele prosessen kan fotfølges på www.bullby.net noe som vil aktivisere nettsiden som et sted fagfolk og politikere må kjenne til for å holde seg oppdatert. Vi har fått midler av KMD som støtte til dette arbeidet.